als_Latn dik_Latn sag_Latn
Pas përdorimit të medikamentit “TITUS”, 8 nxënës të gjimnazit “Qemal Stafa” në kryeqytet u helmuan, duke përfunduar në repartin e Toksikologjisë në QSUT. Sipas uniformave blu, këtë medikament nxënësve ua kishte dhënë një bashkëmoshatarja e tyre me inicialet G.L. Ndaj 16-vjeçares, policia ka ngritur procedim penal në gjendje të lire, për shkak se u ka shpërndarë për të pirë bashkëmoshatarëve të saj medikamentin “TITUS” i cili i përdorur nën efektin e alkoolit, medikamenti jep efekte të ngjashme me përdorimin e drogës. Tetë nxënësit që u shtruan në spital një ditë më parë, bëhet me dije nga burimet spitalore se u larguan nga spitali mbrëmjen e djeshme dhe ndodhen jashtë rrezikut për jetën. Pas konsumimit të këtij medikamenti, nxënësit patën shqetësime, si marrje mendsh dhe të vjella. “TITUS” është një lloj qetësuesi, i ngjashëm me valiumin i cili është i ndaluar të shitet për personat nën moshën 18 vjeç.
Burimi: Shqiptarja.com
als_Latn als_Latn